याेग शिविर में बीमारियों से बचाव के उपाय बताए
पतंजलि योगपीठ हरिद्वार के तत्वावधान में जिला मुख्यालय से सटे ग्राम पलौठा में पांच दिवसीय योग शिविर चल रहा है। गत 27 दिसंबर से शुरू हुए इस शिविर में जिला योग शिक्षक रामकृपाल यादव विभिन्न योग क्रियाओं व प्राणायाम के माध्यम से लोगों को निरोग रहने की कला सिखा रहे हैं।
योग शिविर में प्रातःकाल सूर्य नमस्कार, योगिंग-जोगिंग, आसन, प्राणायामों एवं ध्यान की क्रियाएं कराई जाती हैं। साथ ही विभिन्न बीमारियों से संबंधित आयुर्वेद के नुस्खे बताए जा रहे हैं। योग प्रचारक श्री यादव ने बताया कि हमारे पूर्वजों, ऋषियों, मुनियों का ज्ञान बहुत उच्च विज्ञान सम्मत था। उन्होंने सुबह गुनगुना पानी पीना(ऊषापान) बताया है। ऊषापान करने से पेट के सभी रोगों से मुक्ति मिलती है। इस निःशुल्क शिविर की व्यवस्थाएं पलौठा के पूर्व जागीरदार मोहन सिंह, प्रभाकर शर्मा कर रहे हैं। गांव के हर आयु के स्त्री-पुरुष उत्साह पूर्वक सुबह से आकर योग क्रियाएं सीख रहे हैं।
अग्निसार क्रिया दिलाती
है मधुमेह से मुक्ति
श्री यादव ने साधकों को बताया कि सूर्य नमस्कार की 12 क्रियाएं नियमित करने से संपूर्ण शरीर को पूर्ण आरोग्य मिलता है। उन्होंने बताया कि अग्निसार क्रिया या पेट संचालन मात्र से ही मधुमेह जैसी खतरनाक बीमारी पर पूर्ण नियंत्रण पाया जा सकता है। यह क्रिया शौच क्रिया से निवृत होने के बाद खाली पेट की जाती है। इसमें श्वास को बाहर निकाल कर बाह्य कुम्भक लगाकर आंतरिक शक्ति से पेट का संचालन किया जाता है।
शिविर
hin_Deva hin_Deva hin_Deva hin_Deva hin_Deva hin_Deva npi_Deva